作者：晁端礼
词牌/韵律：喜迁莺

paragraphs: 嫩柳初摇翠。
怪朝来早有，飞花零坠。
洞门斜开，珠帘初卷，惊起谢娘吟缀。
蕊珠宫殿晓，谁乱把、云英揉碎。
气候晚，被寒风卷渡，龙沙千里。
沈醉。
深院里。
粉面照人，疑是瑶池会。
润拂炉烟，寒欺酒力，低压管弦声沸。
艳阳过半也，应是好、郊原新霁。
待更与上层楼，遍倚栏干十二。